सांसदों के भत्ते यूं ही बढ़े तो पब्लिक पानी के साथ ही खा पाएगी रोटी
बठिंडा |सांसदों केभत्तों में बढ़ोतरी करने के खिलाफ लाइन पार संघर्ष कमेटी की तरफ से परसराम नगर चौक में अनोखा प्रदर्शन किया गया। पूर्व पार्षद विजय कुमार शर्मा ने अपने समर्थकों के साथ पानी के साथ रोटी खाई, खाली प्लेटें खड़काई और रसोई गैस किनारे रख बीच सड़क चूल्हा जलाया। शर्मा ने कहा कि एक तरफ जहां सांसदों के भत्तों में लगातार बढ़ोतरी की जा रही है, वहीं दूसरी तरफ आम जनता पर महंगाई का बोझ डाला जा रहा है। आटा-दाल, रसोई गैस और सब्जियों के दाम बढ़ रहे हैं। ऐसे में आम आदमी के पास पानी के साथ रोटी खाने और चूल्हा जलाने का ही विकल्प बचा है। जनता पर डाला टैक्स का बोझ शर्मा ने कहा कि पंजाब में अकाली सरकार लोगों पर टैक्सों का बोझ डाल रही है। पानी, सीवरेज के बिल धक्केशाही से वसूल किए जा रहा हैं। व्यापारी वर्ग पर टैक्सों का बोझ डाला जा रहा है। हर वर्ग परेशान है। अच्छे दिन लाने का दावा करने वाली केंद्र की भाजपा सरकार अब सांसदों के भत्तों में बढ़ोतरी कर रही है। सांसदों को पहले ही सरकार की लाखों के भत्ते दे रही है। अब फिर इजाफा किया जा रहा है। उन्होंने राष्ट्रपति प्रधानमंत्री को पत्र लिखकर यह फैसला वापस लेने की मांग की है। फोटो: अश्विनी काका
hin_Deva hin_Deva